63 



lani 3000 komada; u tom slučaju dakle ostala je od četiri sto- 

 tine po jedna, dok se broj Učinaka Libella, na koje nijesmo lane 

 pazili, podvostručio. 



Ovaj primjer nam može pokazati, koliku štetu mogu ličinke 

 prouzročiti; srećom su ovaki slučajevi dosta rijetki i mi možemo 

 mirno duše reći, da su Odonata za nas tako reći kukci indife- 

 rentni, koji nam niti ne koriste a niti nam obično ne našaju štete. 



G) Boja i veličina. 



Kao što svi danji kukci tako su i Odonata jako lijepo bo- 

 jadisani, ako i ne dostignu u ljepoti i raznoličnosti boja danjih 

 leptira. 



Lijepe svoje boje ne imaju Odonata odmah, čim ostave 

 kožicu nimfe, već su u početku većinom jasno žuto-smeđe ; istom 

 kasnije, kad im tijelo otvrdne, zadobiju stalne, krasne svoje boje. 

 Najljepše boje bez sumnje imaju u doba zrelosti. 



Vrlo je obična boja jasno modra, osobito kod Agriona i 

 Aeschna i to većinom kod mužjaka; za tim dolazi također često 

 zelena, smeđa i modra boja. Kod Cordulia i Epithcca prelazi u 

 zrelosti zelena boja u bakrenastu. Ovaj prijelaz od zelene do 

 bakrenaste je po Meyer-Dùru : Die Neuropteren fauna der Schweiz 

 bis auf heutige Erfahrung u Mitteilungen der schweizerischen 

 entomolog ischeu Gesellschaft ßd. 4. g. 1874. pag. 345. kod Lestes 

 sponsa ovisan o starosti eksemplara i on tvrdi, da se razvija 

 usljed povišenja temperature kao što i kod Calopteryx virgo^ 

 kod koje vrste su po njemu mužjaci i ženke jednako bojadisani 

 te mužjaci postaju istom kasnije tamniji usljed povišenja tempe- 

 rature. 



Pjege kod Cordulegaster, Gomphus i Epitheca su jasno 

 žute. Jako obična je još crna i tamno-smeđa boja na nogama i 

 pjegama krila mnogih Libellulida, zatim žutkasto-smeđa, krvno- 

 crvena na abdomenu mužjaka od Crocothemis i Sympetrum te 

 šafranasto-žuta na bazi krila mnogih Libellulida. 



Jako rijetka je bijela boja, koju nalazimo samo na čelu 

 Leucorrhinia, na membranuli akcesoriji te na pterostigmi ženke 

 od Calopteryx pa još i na abdomenu od Aeschna mixta u po- 

 jedinim pjegama. Nezrela Ischnura elegans često je vrlo lijepo 

 ljubičasta. 



